Diari Oficial de la Generalitat Valenciana


Sumari del DOGV 9555, del 16-03-2023 (2023/2868)

RESOLUCIÓ de 9 de març de 2023, de la consellera de Justícia, Interior i Administració Pública, per la qual es nomena personal funcionari en pràctiques del cos superior d'administració A1-01 les persones que han aprovat el primer examen de la convocatòria 3/22, corresponent a l'oferta d'ocupació pública de 2022 per a personal de l'Administració de la Generalitat, (correspondència Llei 10/2010 LOGFPV, de 19 de juliol, A1-01).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9555

Data del DOGV
:   16-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2868


Data del document
:   09-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 9 de març de 2023, de la consellera de Justícia, Interior i Administració Pública, per la qual es nomena personal funcionari en pràctiques del cos superior d'administració A1-01 les persones que han aprovat el primer examen de la convocatòria 3/22, corresponent a l'oferta d'ocupació pública de 2022 per a personal de l'Administració de la Generalitat, (correspondència Llei 10/2010 LOGFPV, de 19 de juliol, A1-01). [2023/2868]  
Vista l'Ordre 11/2022, de 27 d'octubre, de la Conselleria de Justícia, Interior i Administració Pública, per la qual es convoquen proves selectives d'accés al cos superior tècnic d'administració general de l'Administració de la Generalitat, A1-01, sector administració general, convocatòria 3/22, torn lliure general, persones amb diversitat funcional i malaltia mental, pel sistema d'oposició, corresponents a l'oferta d'ocupació pública de 2022 per a personal de l'Administració de la Generalitat (DOGV 9460 / 31.10.2022).  
Vist l'acord de l'Òrgan Tècnic de Selecció de data 3 de març de 2023, pel qual es publica la relació de persones aspirants que han superat el primer exercici (annex I), com també la relació de persones aspirants que accedeixen al curs selectiu per ordre de nota (annex II).  
  
La base setena de l'ordre esmentada determina que les persones aspirants admeses al curs selectiu seran nomenades, per l'òrgan convocant, funcionaris i funcionaries en pràctiques durant el temps que estiguen en el curs i amb determinació de la data en què començarà a tindre efecte aquest nomenament.  
L'article 91 de la Llei 4/21, de 16 d'abril, de la funció pública valenciana, estableix les retribucions que percebrà el personal funcionari nomenat en pràctiques.  
Vista la Resolució de 23 de desembre de 2022, de la consellera de Justícia, Interior i Administració Pública, per la qual s'adapta la classificació dels llocs de treball de l'Administració de la Generalitat a la Llei 4/2021, de 16 d'abril, de la funció pública valenciana, i per la qual s'aproven les relaciones de llocs de treball de la Presidència i de les conselleries de l'Administració de la Generalitat, així com els organismes i les entitats els llocs de treball i el personal dels quals són gestionats per la conselleria competent en matèria de funció pública, els llocs de treball del cos A1-01, superior tècnic d'administració general, han sigut classificats A1-01, cos superior d'administració.  
Per tot això, vist l'acord de l'Òrgan Tècnic de Selecció i fent ús de la competència establida en l'article 8.1 o) de la Llei 4/2021, de 16 d'abril, de la funció pública valenciana, resolc:  
  
Primer. Nomenament  
Nomenar personal funcionari en pràctiques del cos superior d'administració A1-01 les persones aspirants que s'indiquen en l'annex d'aquesta resolució, ordenades en funció de la puntuació obtinguda en el primer exercici de la fase d'oposició.  
  
Segon. Duració i efectes  
La duració d'aquest nomenament de personal funcionari en pràctiques serà de quatre mesos, i iniciarà els seus efectes el dia 21 de març de 2023, data d'inici del curs selectiu.  
El caràcter selectiu del curs exigirà l'assistència a aquest, i també la realització de les activitats que s'encarreguen. En finalitzar el curs i com a requisit per a poder qualificar el segon exercici del procés, s'haurà d'obtindre la declaració d'apte, que emetrà l'OTS d'acord amb l'informe del tutor o la tutora dels aspirants, que serà designat o designada per la Direcció General de Funció Pública  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això, de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que consideren procedent.  
  
València, 9 de març de 2023.- La consellera de Justícia, Interior i Administració Pública: Gabriela Bravo Sanestanislao.